Nazir Datuk Pamoentjak

Mr. Mohammad Nazir Datuk Pamoentjak (10 April 1896-10 Juli 1966) otabâ Nazir Datuk Pamoentjak iyâ arèya diplomat bân sè arintis kamardhikaan Inḍonèsia.Rizqa, Hasanul. "Saat Liga Arab Perjuangkan Kemerdekaan RI". | Republika ID". republika.id (dalam bahasa Inggris). 2022-08-17. Aksès 2023-06-04. Nazir asalla ḍâri Salayo, Solok, Sumatra Bârâ’, suku Minangkabau. Samarèna lulus ḍâri HBS Batavia, dhibi’en akuliah è Fakultas Hokom, Universitas Leiden.

Nazir toman dhâddhi Katowa Kompolan Inḍonèsia è Bâlândhâ sè ajuwangaghi kamardhikaan Inḍonèsia.Umar Syadat Hasibuan, Muhammad. Revolusi Politik Kaum Muda. Yayasan Obor Indonesia. Dhing la Inḍonèsia mardhika, Datuk Nazir dhâddhi diplomat bân duta besar pan-bârâmpan kalè.

Neng Jânuwari 1918, Nazir Datuk Pamuncak èntar ka Padang mènangka otosan Jong Sumatranen Bond (JSB). Nazir èpakon maddhâk cabang JBS è Padang bân Bukittinggi. Tapè, rèng-orèng è Bukittinggi ta’ kasokan.Imran, Amrin (1991). Mohammad Hatta: Pejuang, Proklamator, Pemimpin, Manusia Biasa. hlm. 14-15. Jakarta: Mutiara Sumber Widya. Nazir apidato è âḍâ’ân rèd-morèd è Padang, pola nak-kanak ngoḍâ Jhâbâ ampon lebbi maju ḍâri Sumatra kalabân organisasi Jong Java. Organisasi Jong Java èghâbây bi’ dr. Satiman è 7 Maret 1915. Jong anḍi’ semboyan Sakti, Budi, Bakti.Hardjosoediro, Soejitno (1984). Kronologi Pergerakan Kemerdekaan. hal.12 & 13. Jakarta:Pradnya Paramita. Ka’ḍinto èssè pidatona:

“Nak-kanak ngoḍâ Sumatra kodhu nèro ḍât-ngoḍâdhân Jhâbâ. Kaulâ sadhâjâ jhâ’ sampè kala. Kaulâ sadhâjâ kodhu mamaju masyarakat Sumatra. Neng tanang nak-kanak ngoḍâ, bâḍâ nasèp tanah air (Inḍonèsia).”

Taon 1927, Nazir èpenjara è Rotterdam, Bâlandhâ asareng Mohammad Hatta, Ali Sastroamijoyo bân Abdulmajid Djojohadiningrat bi’ Bâlandhâ polana èfitna noro’ partai sè èlarang.Imran, Amrin (1991). Mohammad Hatta: Pejuang, Proklamator, Pemimpin, Manusia Biasa. hlm. 29. Jakarta: Mutiara Sumber Widya. Kèng Mohammad Hatta nolak fitna rowa sambi apidato “Indonesie Vrij” è sidang 22 Maret 1928. Marèna pidato rowa, Hatta bân kancana èbhibhasaghi bân èdukung sareng Mr. Duys (agghuta parlemen Bâlandhâ), bân Willem Drees, Perdana Menteri Bâlandhâ taon 1945.Noer, Deliar (2012). Mohammad Hatta:Hati Nurani Bangsa. hlm. 24-27. Jakarta: Kompas. ISBN 978-979-709-633-5.

Nazir Datuk Pamoentjak ngaghungi potrè sèttong, nyamana Lidia Djunita Pamoentjak otabâ Jajang C. Noer sè dhâddhi aktris bân sutradara.Wardani, Ravie (2021-08-11). "Jajang C Noer Artis Terbaik Era 1970-an, Anak Nazir Datuk Pamoentjak Motivator Pemuda Sumatera". iNews.ID. Aksès 2023-06-04.

Bhâdhi ngennang jasana, è Kotta Solok, Sumatra Bârâ’ bâḍâ jhâlân ngangghuy asmana Nazir Datuk Pamoentjak.

 Sombher